November 1, 2019 

(g)www. awemainta.com 

rjwww. faceb ook. co m/a wem aint a 

£3noticia@awemainta.com 

^ 583-1400 




GUARDACOSTA CARIBE HULANDES TA SIGUISCORE 

Zr.Ms. Groningen ta interceptá 330 kilo di cocaina 



E barco di Marina Hulandes Zr.Ms. Groningen den oranan tempran 

di mainta di dia 19 di óctober a interceptá un transporte di droga. 

/ 

Na parti west di Aruba e barco di patruya pa Area di Caribe a logra 
di para un asina yama boto ‘ go-fast ’’. 

E boto di alto velosidad aki a keda descubri pa un Dash-8, un avion 
di patruya maritimo di Guardacosta di Region Caribe. E ‘go-fast’ ta- 
bata bayendo riba un ruta conoci di contrabanda, y aki Groningen a 
keda activá. 

Cu e barco rápido di intercepcion, e FRISC, cu na bordo tin un ekipo 
combiná di US Coast Guard/Guardacosta Mericano, cu a embarcá 
Groningen hunto cu Cuerpo di Marina, e ‘go fast’ a keda alkansá. 


M-Files Document Management System 




Ftnd and access content based on 
, not where it is saved 


Automated Workflows 
Access M-Files anywhere 


International NV 


TeL 583-7072 | info@vcc-int.com | www.vcc-int.com 



nmsT 

SECIIItl! 


We dQti't jijst say it... Wc- it 



fNos ta ofrece trankiCidacC, 
protehando nos conuimcfad. 


Pa mas infórmacion yama 582*7252 



E sospechosonan y e contrabanda mas 
despues a keda entregá n’e barco Meri- 
cano di Guardacosta Charles David 
Junior p’asina persecucion tuma lugar 
na Estado Unldos. A confiscá un total 
di 330 kilo di droga. 

Zr.Ms. Groningen for di april 2019 ta 
activo den region Caribe como barco di 
patruya y ta intercambiá den opera- 
cionnan anti droga cu sosten na Guard- 
acosta den Region Caribe Hulandes.. 

ABIA COMMUNITY 


Gobierno, UA y 
KVK n firma e LOI 
pa "Aruba como 
isla di incubacion" 

Un logro grandi pa comercio di Aruba 


UN di e metanan cu Gobierno di Aruba, Camara di Co- 
mercio y Industria (KvK) y Universidad di Aruba kier 
pa bira realidad pa Aruba t’e creacion di Aruba como 
un isla di incubacion. 

Cu yen di orguyo nos por bisa awe cu a persevera y ta 
tumando paso den e bon direccion. Ayera dia 31 di oc- 
tober a tuma lugar e formalisacion di un acuerdo por 
medio di un Letter of Intend (LOI) p’e introduccion di 
un “Business Incubation Island Aruba”. 

Esaki ta un documento caminda cu Gobierno di Aruba 
den representacion di Prome Minister di Aruba, sra. 
Evelyna Wever-Croes, Universidad di Aruba y KvK ta 
firma y asina mustra confiansa y colaboracion den e 
creacion di un plataforma pa incubadornan comercial 
na Aruba. 

E concepto ta pa haci Aruba un isla caminda iniciativa- 
nan ta wordo stimula den un ecosistema di incubacion 
den cua tur e stakeholders ta yuda e comerciantenan 
den e incubacion comercial pa crea un mihor base eco- 
nomico p’e isla den su totalidad. Un di e metanan di 
un incubador comercial ta pa laga e negoshi crece y ta 
exitoso. 

E idea ta pa crea un comunidad di incubacion comer- 
cial formalisa via e modelo Triple Helix. E colaboracion 
aki ta uno hopi significativo mirando e ta combina forsa 
y participacion di sector publico via Gobierno, sector 
priva via KvK y e sector di conocemento via Universi- 
dad di Aruba. 

E participantenan ta haci realidad e plataforma y lo 
establece un fundacion bou di e nomber di ABIA: Aruba 
Business Incubation Agency na unda lo asigna un di- 
rectiva pa maneha e plataforma. Un di e aspectonan 
mas importante tras di esaki t’e colaboracion cu ta wor- 
do crea y dor di conecta tur e stakeholders ta haci po- 
sibel cu tur participante ta contribui na un solo meta y 
comparti actividad y conocemento tecnologico. 


E eco-sistema ta brinda oportunidad pa comparti y 
baha cierto gasto y ta stimula colaboracion via inova- 
cion cerca e companianan. 

E COMPROMISO DI ABIA PA NOS COMERCIO 

E LOI ta duna forsa n’e compromiso entre Gobierno, 
Universidad di Aruba y KvK pa crea un isla di incuba- 
dor comercial bou supervision di ABIA. 

E plataforma ABIA lo percura pa colaboracion pa pro- 
move inovacion social y economico. Dor di establece y 
conecta e diferente localidadnan di incubador comer- 
cial na Aruba ABIA kier crea un mihor ambiente pa 
negoshinan y start-ups caminda por colabora y asina 
desaroya Aruba den un isla di incubacion comercial. 

Otro aspecto importante ta cu e incubador lo yuda e ne- 
goshinan via coaching, facilita servicionan y ta a base 
di e metanan cu ta inclui den e SDGs (Sustainable De- 
velopment Goals), pero tambe por enfoca riba e sector- 
nan prometedor manera Gobierno tin stipula. 

E posibilidad ta existi tambe cu companianan cu kier 
crece of expande nan servicionan of productonan por 
haya e sosten dor di participa den un incubador. 

APORTE FINANCIERO DI GOBIERNO 

Gobierno ta inverti tambe p’e formalisacion di ABIA pa 
yuda cubri parti di e gastonan di e prome aña. E com- 
promiso aki sigur ta di aprecia y ta mustra cu Gobierno 
ta wak e importancia di incubadornan comercial na 
Aruba. Gobierno a apunta Aruba Futura Foundation 
pa fungi como respresentante di ABIA. 

Esaki ta mustra e importancia pa Aruba di transfor- 
ma den un isla incubador di negoshi cu ta duna balor 
n’e empresarionan pa por lanta un negoshi stabil y du- 
radero. Colaboracion ta hopi importante p’e exito di un 
negoshi y esaki ta wordo formalisa por medio di e Aru- 
ba Business Incubation Agency. 

Di acuerdo cu Directora di DIMP, 
mr. Luanne Pieters 

Inclumpimento cu 
impuesto ainda 
ta halto na Aruba 


PA 2019 Departamento di Impuesto (DIMP) ta 
mirando cu impuestonan ta drentando manera 
premira. Segun Directora mr. Luenne Pieters, ta 
keda tene bista si riba incumplimento, pasobra e 
incumplimento tabata aña pasa na 40%. 

Si mira e totale bestand, 60% di e contribuyen- 
tenan cu haya e formularionan tabata entrega nan 
declaracion, esnan cu a haya esaki. 

Awor aki mirando cu a implimenta e prome fase di 
digitalisacion, e prome tanda di e proceso di digital- 
isacion automatisando tambe cierto proceso, a bin 
ta saca naheffingsaanslagen desde april aña pasa 
p’esnan cu no ta cumpli. 

Naturalmente esey ta haciendo dolor. Contribuy- 
entenan ta lanta den protesta cu nan ta hayando 
cobransa cu boet, pasobra nan ta un of dos dia laat. 
Pero esey ta trabao como departamento pa sigura 
cu e cumplimento ta sigui manera mester ta, sino 
nos tin un problema como pais. 

E cumplimento por ta mihor. Awor e ta na 30%. 
E incumplimento tin cu bah’e un tiki mas. Ta pa- 
pia di 10 of 20% di incumplimento, cual ta un tarea 


grandi cu DIMP tin cu bay eherce conhuntamente 
cu e contribuyentenan. Nos tur mester ta conciente 
di nos debernan fiscal. 

Tempo cu Launne Pieters tabata na Marocco, e ta- 
batin combersacion cu funcionarionan tecnico cu ta 
traha riba e proyectonan di digitalisacion di e De- 
partamento di Impuesto y a comparti cu Pieters cu 
nan a traha un wega (game) cu bo por download 
como un app via bo telefon. 

E tabata yama “constructing your city” (trahando 
bo mesun pais). For di chikito e muchanan ta siña 
con ta genera entrada pa por traha un scol, pa por 
pone un caminda, pa bo por tin un sistema di edu- 
cacion, p’e hendenan cu ta biba riba e pais. 

Den un manera di wega nan ta siña e muchanan for 
di chikito, cu pagamento di belasting ta algo nece- 
sario pa un pais por progresa. 

Por mira otro paisnan caminda e situacion ta dife- 
rente, caminda cu no tin pagamento di impuesto ta 
sosode. Departamentonan di Impuesto no t’asina 
fuerte, caminda cu un pais ta sufri y esnan cu ta 
biba riba e pais tambe ta sufri den esaki, Pieters a 
comenta. 

Directora mr. Luenne Pieters a duna di conoce cu 

Clientenan por entrega obheccion online via Bo Impuesto 



DIAMARS mainta Departamento di Impuesto por 
medio di su Directora Luenne Gomez Pieters a an- 
uncia e di dos fase di nan proyecto di digitalisacion. 
Ya caba aña pasa a cuminsa cu preparacion di e 
prome fase, mientras cu e aña’ki na luna di april a 
sigui cu e di dos fase, cu ta encera e parti p’e cliente 
por yena su formulario di impuestonan y entrega 
esaki digitalmente. 

E Directora a splica cu e sistema di funciona di 
DIMP ta cu na momento cu nan ta haci cambion- 
an, ta informa su clientenan di esaki. Asina nan 
tabatin nan prome fase, di cual a informa e clien- 
tenan tambe, cu tabata e parti cu e contribuyente 
por entrega su carta di “bezwaar” riba cobransa di 
impuesto di forma digital. 

DIMP tin experiencia cu clientenan ta keha di e or- 
anan largo cu nan mester para den fila pa entrega 
di nan formularionan y djis haya un papel cu ta 
mustra cu a entrega esaki. Un sistema poco efici- 
ente y cu no ta uza mas na paisnan moderno. 


Directora di DIMP ta hopi orguyoso di e team di 
59 trahador cu a traha riba e proyecto aki. A yega 
asina leu cu ta bay cuminsa cu e sistema di pre- 
registro riba e portal online cu a haya e nomber di 
“Bo Impuesto”. 

“Esaki ta un stap hopi grandi den historia di 
e departamento.” 

E sistema nobo ta uno hopi eficiente cu ta yuda kita 
e efectonan negativo ora ta trata di otorgamento y 
entregamento di formularionan di impuesto. Pues 
cu e sistema aki ta crea eficiencia. Si analisa e can- 
tidad di formulario cu ta entrega semper, e ta tuma 
hopi tempo p’e 12 empleado hinca esakinan den e 
sistema digital. 

E forma ey por crea cu ta causa erornan, mientras 
cu e tempo di espera pa entrega e formulario ta fas- 
tioso p’e cliente. A base di esey a crea “Bo Impues- 
to”. 

No solamente e ta crea mas eficiente, pero e sistema 
ta crea efectonan positivo cu e clientenan ta cumpli 
mas facil cu nan debernan fiscal. 

Club Kibrahacha 60+ su Bazaar ta 
diadomingo awor 3 di November 


E pueblo di Aruba 
ta keda cordialmente 
invita pa bin n’e fa- 
moso Bazaar di Club 
Kibrahacha 60+ di 
diadomingo awor 3 
di november for di 10 
or di mainta pa 5 or 
di atardi na cede di 
Club Kibrahacha na 
Piedra Plat 23. 

Diadomingo 3 di no- 
vember ta bay tin un 
mercado popular, un 
minimarket cu prijs 
barata barata, ben- 
ta di mata y obra di 
man hopi bunita. 

Durante henter e dia 
muchanan por pasa 
den e kids corner cu 
wega y premionan pa 
mucha. Tambe nos lo 
tin stands di bolo y 
coffee. 

Henter dia nos tin 
un bar y cushina 
bon surti. Tambe tin 
den pre-benta ticket 
di BBQ y Teryaki 
Chicken hopi dushi 
mes. 

E ambiente musical 
ta den man di Caha 
di Orgel di Ruben 
Boekhoudt, Gru- 
ponan di Gaita Las 
Unicas, Melodia y 
tambe e muchanan 
di Mama Rosa. 


Durante e dia tin presentacion tambe di 
nos artistanan local Ivy-Ann, Javina Bes- 
selink y Long Roy cu lo bay entrene e pu- 
blico. E ambiente ta sigui cu Robert Thiel 
riba wiel y e atardi ta culmina cu Rincon 
Boys 


Nos kier invita e pueblo di Aruba pa bin 
contribui na un bon causa p’asina Club 
Kibrahacha sigui traha na bienestar di nos 
grandinan. 

Reserva diadomingo awor 3 di november pa 
pasa na Club Kibrahacha na Piedra Plat. 



NISSAN ÉNTELLIGENT WlOBILITY 


NOT /V\ADE FOR EVERYONE 
JUST FOR DRIVING ENTHUSIAST, 
NISSAN VERSA ADVANCE MT. 


Great interior space. Bluetooth® System. Steering wheel controls. 


1.6 L 4 Cylinder, 5 Speed manual transmission, Power steering, Dual 
airbags, Power locks and windows, Remote keyless entry with push start, 
Rear view camera, ABS brake system, Immobilizer, Anti-theft alarm, 

16” Alloy wheels. 


AWG 


Price includes all taxes. Price offer based on in stock units. Only limited stock availal 


Caya Ernesto Petronia 21, Oranjestad, Aruba 
Tel: +297 528-9500 Email: info@topcar-aruba.com 


NissanAruba 


Innovation 
that excites 

Minister di Husticia, mr. Andin Bikker 

Pa garantisa seguridad p # e pueblo 
di San Nicolas, lo bin tambe cu TOP 



GOBIERNO ta cumpliendo cu su compro- 
miso p’e pueblo y den e caso aki cu Districto 
di San Nicolas. Asina Minister di Husticia 
mr. Andin Bikker a bisa diahuebs mainta 
durante conferencia di prensa relaciona cu 
Groundbreaking pa Modernisa Centro di 
San Nicolas. 

Manera ta conoci diamars ultimo tabatin 
reunion di Conseho di Minister na San Nico- 
las y Minister Bikker haya esaki tremendo 
y historico cu por a tene e prome reunion di 
Conseho di Minister na San Nicolas. 

Tambe a dicidi cu ta bay tene den tur distric- 
to cada pasa un siman un Ministerraad p.e. 



SO MESTER D/ WASTE BUCKET RESIDENCIAL 
OF CO MERCIAL? 


20 yrd 
Big ñuckvt 


15 yrd 

Jumor BucJeef 


F0 vrd 




Smd/ 


na Santa Cruz, Noord, Paradera 
etc. pa por duna atencion local- 
mente n’e pueblo. Pa loke ta se- 
guridad, Minister Bikker hunto 
cu San Nicolas Business Asso- 
ciation ta inventarisando e as- 
pecto di seguridad, pasobra esey 
t’e aspecto cu ta toca Ministerio 
di Husticia. 

Los di esey ta bay introduci tam- 
be un stacion di Tourism Ori- 
ented Policing un oficina mescos 
cu a habri na Oranjestad. 

E oficina di TOP na San Nico- 
las lo bin cerca di Turismo cu ta 
Aruba su industria di cual e pais 
aki ta depende riba dje. 

Warda di Polis San Nicolas tin 
atencion di Minister Bikker, pa- 
sobra ta explorando e posibili- 
dad pa pronto renoba e warda. 


Tambe ta delinea pa pone dos 
Helipad p’e Helicopter di cual un 
di nan lo bin den Centro di San 
Nicolas y e otro cerca di e hotel 
despues cu e wordo inaugura pa 
ora mester di Medical Evacua- 
tion p’e turista wordo transpor- 
ta urgentemente pa Hospital pa 
tratamento medico. 

Hunto cu colega Minister Glen- 
bert Croes di Asunto Social y 
Labor ta explorando pa mira si 
por bin cu un Helpdesk pa DI- 
MAS p’asina nan por ta mas cer- 
ca di e pueblo aki na San Nico- 
las special p’e industrianan cu 
ta lantando bek. 

Cu tur esaki kier duna realse na 
San Nicolas cu tabata un lugar 
hopi importante pa Aruba su 
economia, historia y pa pobla- 
cion di Aruba. 





















Diabierna, 1 November 2019 


AWEMainta 


7 


Durante cu a bay test un 
bromer; motociclista a 
accidenta y a herida sum es 








& ft 


* 

■ m 


DIAHUEBS merdia Polis a ser manda cu urgencia den Van 
Lennepstraat na San Nicolas. 

Eynan un bromer lo a dal contra dos auto. 

N’e sitio nos a compronde cu e motociclista aparentemente lo a 
bay test e bromer y dado momento algo a pasa e bromer, esta 
un pieza lo a kibra. 

Esaki a causa cu e lo a perde control y dal na banda di un auto 
y despues bay termina ta dal tras di un pick up. Ambos vehiculo 
tabata staciona. 

Ambulanca na yegada lo a constata cu e motociclista a haya 
basta sla y a sali cune cu urgencia direccion Hospital. 

Na Hospital por a mira famia di e motociclista wardando. E 
motociclista tabata na tino y Paramediconan a bay paden cune. 






Go Further 


Model Year-End 
Celebration 


A 2019 Mode s Must Go 


GETUPTO 

AWG 


6 , 143 . 00 * 


*2019 Model Special 


524 4444 

info@yrausquin.com 
www. yrausquin.com 


D yrausquinaruba 
M @yrausquinaruba 


Booktest drive 

E sistema nobo di belasting 

Pa Gobierno tambe e ta crea entrada na tempo 


CAMBIONAN importante na Departamento di Impuesto 
semper ta wordo anuncia dor di gerencia publicamente 
via di un conferencia di prensa. Esaki t’e caso atrobe 
diamars mainta, ora cu a anuncia digitalisacion di al- 
gun sistema di Departamento di Impuesto (DIMP). 

E Directora Luenne Pieters a hiba palabra riba e tema 
en cuestion. A caba di finalisa e di dos fase di digitali- 
sacion y automatisacion di e sistema di impuesto. 

E prome tanda a encera digitalisacion p’e cliente por 
entrega su obheccion electronicamente riba un cobran- 
sa di impuesto y a keda cla na april 2018. E di dos fase 
a cuminsa na maart 2019. Den e fase aki ta bay mira 
cambio den e forma di ricibi y entrega e formularionan. 
Den e conferencia di prensa a papia di cumplimento di 
ciudadanonan pa cu nan deber di prensa, un tema cu 
CAft tambe a papia riba dje, segun e Directora Luenne 
Pieters. 

CAft a enfoca riba e incumplimento di impuesto. Por 
wak’e den diferente forma. Por wak e situacion no ta 
duna pa paga. Por ta tin negoshinan no ta cumplien- 
do manera mester ta, pasobra nan finansa no ta draai 
manera mester ta y ta pone cu no tin placa pa paga. 

Bo ta percura pa paga salario di trahador, pero na mo- 
mento di yega na paga belasting, e placa no ta yega. 
Pieters ta mira e incumplimento y cumplimento di ley- 
nan fiscal ta semper algo cu DIMP ta bay deal cun’e 
como departamento. 

Pieters mes tabatin combersacion cu CAft riba e tereno 
aki y tin cu wak kico ta midi. Mester sa kico ta bo punto 
di salida y kico ta eigenlijk bo ta benchmark cu otro 
paisnan den Caribe, kico ta aceptabel y no ta aceptabel 
como compliance. 

Riba e tereno di compliance, Luenne Pieters no ta kere 
por uza e argumento cu e placa no ta yega na ora pa 
yega na Departamento di Impuesto. 

Si bo retene Loonbelasting di bo trahador, bo tin placa 
pa paga trahador, bo ta retene e Loonbelasting y pri- 
manan di AOW y AZV di nan. 



Ta bo deber como doño di negoshi pa bo paga tambe 
esey na Departamento di Impuesto. 

No t’asina cu e placa ey bo ta uza como cashflow pa 
inverti den bo negoshi of den bo inventario, kico otro 
bo tin cu inverti den dje. E consciencia y tambe e cono- 
cemento cu DIMP ta keda responsabel ora ta trata no 
solamente di negoshi, pero tambe pagonan di impuesto, 
ta un deber di nos tur. 

No ta deber di Departamento di Impuesto pa wak con 
nan ta bay deal cun’e, pero con e comerciantenan ta 
asumi nan responsabilidad y paga di berdad loke nan 
tin cu paga den caha di Gobierno. Esey t’e pago bolun- 
tario. Y si no tin e caso di pagonan boluntario, lo bira 
un pago obligatorio. 

Si mira e trayecto di team di control di 2013 te cu sep- 
tember 2019, a coregi 100 miyon florin na entradanan 
di Gobierno, cu no a wordo paga. Di e 100 miyon ey, 
sigur tin casi 30 pa 50 miyon na boet cu a pone, cu 
ta boetnan, pasobra esnan cu mester a cumpli, no a 
cumpli. 

DIMP como departamento ta haciendo su best pa per- 
cura pa tur hende paga nan fairshare ora ta trata im- 
puesto. Si tin cu bisa cu ora drenta un negoshi y mira 
un administracion y ta bisa cu mester a paga 100, pero 
a paga 0, e incumplimento, e fayo, no ta n’e Departa- 
mento di Impuesto. E fayo ta den e pensamento di e 
negoshante cu ta pensa y ta haya ta bon pa sigui haci 
negoshi y keda sin paga belasting deliberadamente. 

Festival di Caha di Orgel dia 2 di november 


DIASABRA 2 

di november lo 
tuma lugar e di 
dos Grandioso 
Festival di Caha 
di Orgel. E fes- 
tival aki ta wor- 
do organisa pa 
Museo Historico 
Aruba en con- 
hunto cu King 
Media Aruba. 

E colaboracion 
entre e dos in- 
stancianan aki 
ta bin for di nan 
dedicacion y pa- 
sion pa nos cul- 
tura. Ta di suma 
importancia pa 
preserva y com- 
parti diferente 
aspecto di e cul- 
tura Arubiano, 
tanto cu nos me- 
sun comunidad 
local como tambe 
cu tur e bishitan- 
tenan cu ta bin 
di afo y kier sa 
mas tocante nos 
autenticidad. 

Di e forma aki 
nos ta contribui 
pa tene nos cul- 
tura bibo p’esaki 
no bay perdi. 

E festival aki a 
wordo organisa 
aña pasa pa prome 
biaha y e tabata 
un gran exito. 


A logra haya alrededor di 
300 persona cu a bin pasa 
un anochi ameno na Fort 
Zoutman. Bunita di e ano- 
chi aki 

tabata di a wak e cantidad 
di mucha cu a bin cu nan 
famia y di e forma aki ex- 
periencia nos musica di 
caha di orgel. 

E aña aki, e Grandioso 
Festival di Caha di Orgel 
lo tuma lugar diasabra 2 
di november for di 6or di 


atardi te cu llor di anochi 
na Museo Historico Aruba, 
mihor conoci como Fort 
Zoutman. 

Ta pidi un contribucion 
chikito di 1 fuerte (2,50 flo- 
rin) pa persona. Lo tin pre- 
sentacion di 10 
caha di orgel y tambe lo tin 
snacks, cuminda y cos du- 
shi na benta p’e bishitan- 
tenan. 

Ademas tambe lo tin e 


oportunidad pa bishita e 
museo y conoce un tiki mas 
di e historia di e museo aki. 
Organisadornan ta invita 
e comunidad completo di 
Aruba pa pasa Fort Zout- 
man p’asina disfruta di nos 
dushi musica autentico, 
conoce mas di e Museo His- 
torico y aporta na nos meta 
di sigui preserva y traspa- 
sa nos historia, cultura y 
tradicionnan. 



THERE IS 


SOMETHING TO DO 


PVC BLANCO LATTICE 


Regular color blanco, '4x8' 

Duradero, plastic di dimension solido, por wordo uza 
den varios manera na bo cas of den cura 
Perfecto pa crea gazebo, pergola y otro aplicacionan 
decorativo y practico 


p/sheet 


of 4000 Fun Miles 


MOSQ.UITO TRAP 


MANGUERA PA 
CUNUCU OF RANCHO 

• Rubber 5 /s" x90 ft hose 

• Commercial 6ply with 500 PSI burst strength 

Gilmour 


TRIMMER DI GAS 


Proteha bo famia durante periodo di yobida 
Mata mosquito cu ta transmiti Dengue, Chikangunya 
y Zika virus 

Ta uza ingrediente EPA approved bio-active 
y ta crea un impacto positivo pa medio ambiente 


Por ejemplo 


Porejemplo 


of 1340 Fun Miles 


of 9574 Fun Miles 


of 4213 Fun Miles 

Aruba Airlines lo cuminsa bula 
fer di Corsou directo pa Miami 


SIN a duna un participacion na Aru- 
ba mes, unda ta sede di Aruba Air- 
lines, via di medionan na Corsou, 
AWEMainta a compronde cu dia 28 
di november awor, Aruba Airlines a 
dicidi pa bula 4 bes pa siman buelo 
directo di Corsou pa Miami. 

Di biaha a surgi e pregunta, cu Aruba 
Airlines, for di dia cu nan a stop di 
bula pa Venezuela, for di cual mer- 
cado tabata yena e avionnan pa Mi- 
ami, a stop cu e buelo di Aruba Miami 
tambe. Kico a convence gerencia y 
doñonan Venezolano cu for di Corsou, 
si nan lo por yena nan buelonan, loke 
Aruba Airlines no por for di Aruba so. 

Di acuerdo cu oficina di turismo di 
Corsou, CTB, cu a haci e participa- 
cion aki, a dicidi pa Aruba Airlines 
bula pa Miami cu buelonan directo 
for di Corsou. 

No a ser bisa, cu CTB a garantiza Aru- 
bas Ailines cu un cantidad di asiento.. 



STATEN VANARUBA 


OPENBARE VERGADERING OPINOVEMBER 2019OM 
11:30UUR V.M. IN DE VERGADERZAAL VAN DE STATEN VAN ARUBA 

TE BEHANDELEN ONDERWERP 


Agenda: 

Ontwerp-Landsverordening houdende afwijking van enkele landsverordening in verband 
met de uitgifte in erfpacht van een aantal overheidspercelen met daarop gebouwde woningen 
door de minister van Ruimtelijke Ontwikkeling, Infrastructuur en Milieu aan de stichting 
Fundacion Cas pa Comunidad Arnbano (ZJ 2018-2019-913) 


De Griffier, 
mr.drs. Herman Ch. J. Hek 

Aruba Airiines awor lo ehekotá buelonan direkto entre 
Kórsou i Miami danki na esfuersonan hasi pa nos Minister 
di Desaroyo Ekonómiko Giselle Mc Wtlliam huntu ku CTB. 


PABIEN na Aruba Airlines i tambe na pueblo di Korsou ku 
awor a ekspandé e kantidat di stul pa trese turista nos isla 
via di e ruta aki, i mas ku klaro pa nos mes por hasi uso di dje 
pa biaha pa Merka. 

#MasKos8onPaKorsou 


Motibo cu autoridadnan na Corsou a dicidi di otorga per- 
miso pa bula for di Corsou ta e.o. tambe cu American Airli- 
nes, cu t’e unico compania cu ta sirbi Miami for di Corsou, 
a anuncia di lo stop cu algun buelo proximamente. 


Fuera di esey, American Airlines su tarifa ta halto, cu se- 
gun informacion suministra pa CTB, Aruba Airlines ta co- 
brando mas o menos 430 dolar pa ida y buelta, cu ta 200 
dolar menos di loke cu American Airlines ta cobra riba e 
ruta aki. E prome buelo ta dia 28 november awor y lo bira 
4 buelo pa siman. Mientrastanto Aruba lo keda sin servicio 
di Aruba Airlines, cu no ta un compania Arubano tampoco, 
pero Venezolano. 


AV Mainta 

Tel: 583-1400 Fax: 583-1444 

Apples Red Delicious 


'0 


Corn Yellow 


Pillsbury Almond Flour 14oz 


Beef 

Tenderloin 


Pancake Mix Original Ihi 


Pork Rollade 


Kretschmar Brown 
Sugar Ham 


Aunt Jemima Syrup 24oz 



*Offer is valid from 01 November - 07 November 2019 and while supply lasts 


THANKS FOR SHOPPING LOCAL. 

Daniel Ferrara a splica 

Pa finalisando plannan pa AGA nan a bira AF&BA 



Aruba Gastronomic Association pronto lo tin un otro 
nomber, cual ta Aruba Food & Beverage Association. Dan- 
iel Ferrara, Marketing Board Member den Aruba Gastro- 
nomic Association, a splica cu AGA tin mas di 25 aña di 
existencia. 

E aña aki, cu un directiva nobo, a dicidi di cambia nomber 
di e asociacion. Enbes di Aruba Gastronomic Association, lo 
ta cambiando esaki pa Aruba Food & Beverage Association. 

E meta ta pa representa tur negoshi cu ta envolvi den es- 
tablecimento di Food & Beverage na Aruba. Pa ta mas am- 
plio y no solamente acepta restaurantnan gastronomico na 
Aruba, pero tambe inclui establecimentonan cu tin cualkier 
tipo di envolvimento cu Food & Beverage y su servicio na 
Aruba. Naturalmente e sector turistico na Aruba tambe. 

Ta bay tin un evento di lansamento dia 13 di november, 
unda cu lo bay presenta varios punto nobo di e asociacion. 
Nan website nobo, nan logo nobo, p’e miembronan y tambe 
miembronan nobo cu nan kier invita p’e asociacion y tambe 
miembronan di Gobierno y di Parlamento. 


Office Manager di e asociacion, Maurella Ras, ta encarga 
pa adkiri mas miembro posibel pa nan forma parti di e aso- 
ciacion y haci uzo di e beneficionan cu e asociacion ta otorga 
na tur miembro. 

Patrick v/d Berg, Tesorero di e asociacion, a comenta cu 
nan ta un grupo di restaurant, mas of menos 55 pa 60 di 
diferente tipo di cuisine, for di restaurantnan di famia te 
cu esnan mas grandi, como tambe restaurantnan di hotel. 
Ta purba di inclui tur variedad di restaurant na Aruba y 
no ta importa ki prijs e restaurant tin of ki organisacion ta 
tras di e restaurant. 

Nan ta purba di acepta mas hopi restaurant local cu ta 
posibel. P’e motibo aki tambe nan tin comite den e organ- 
isacion, manera un stuurgroep consistiendo di chefnan di e 
isla. Tambe nan tin un stuurgroep pa mercadeo. 

Nan tin un grupo di hende cu ta enfoca riba e profesional- 
nan di front of the house. Nan ta purba di cubri tur aspecto 
di e industria di restaurant, como tambe e nivel di prijs di e 
industria di food & beverage. 

Minister Dangui Oduber 
cu palabra di felicitacion 

Aruba Beach Club a 
conoce un General 
Manager Arubiano 
den persona di sr. 
Narshell Gibbs 


RECIENTEMENTE Ministerio di Turis- 
mo a ricibi e noticia cu Aruba Beach Club 
a nombra un General Manager Arubiano 
nobo. E persona cu a keda apunta na cabes 
pa maneha e hotel di Aruba Beach Club ta 
sr.Narshell Gibbs. 

Aruba Beach Club a habri su portanan na 
aña 1977 y t’e prome hotel estilo timeshare 
na Aruba caminda e miembronan ta doño. 

Sr.Narshell Gibbs no ta un persona descon- 
oci den e mundo di hospitalidad, el a traha 
den diferente posicion den cual el a desar- 
oya su mes. Sr. Narshell Gibbs a traha na 
diferente compania y tin experencia amplio 
di mas di 20 aña den resort management y 
servicio pa cliente. Aruba Beach Club sigur 
tin un bon Arubiano y General Manager 
den e persona di sr. Narshell Gibbs, asina 
Minister Dangui Oduber a trece dilanti. 

Minister Dangui Oduber a trece dilanti cu 
den e maneho di Gobierno aki ta stimula 
tur hotel pa apunta un General Manager 
Arubiano. Ya por tuma nota cu na diferente 
hotel esaki t’e caso manera na Hyatt Place, 
Divi Phoenix, Divi Golf y awor na Aruba 
Beach Club. 

Finalmente e mandatario a felicita sr. 
Narshell Gibbs cu su reto nobo y desea sr. 
Gibbs tur clase di exito pa futuro den su 
funcion nobo. 




DIVI AHUBA PHOENIX DIVl RESOffTS 


DIVI DUTCH VILLAGE 


Are you inlcrcstcd in a new and exeiting challenge at one 
of ourgreat Divi Arnba Resorts? 

Then here is vour chance! 


Engineering, Salcs, Front Dcsk, 
I Iousekeeping, F&B and more! 


H'you are interested in 
bccoming part of our 
company, bc surc to bring the 
lollowing clocumcnLs: 


Date: November 2, 2019 
Time: 8:30 am - 5:00 pm 
Alhambra Ballroom 


Cumculum Vitae 
Valid II) of Passport 
Valid Working Permit 

(if applicable) 

Ing. Marlon Croes ta splica 

DOW ni Ministerio di Infrastructura a 
dicidi riba cambionan den trafico na waf 

Esaki ta den man di Cuerpo Policial y APA 



DEN cuadro di e trabounan 
tumando lugar dianti di Wel- 
come Plaza, Director di DOW, 
ing. Marlon Croes a splica cu 
Welcome Plaza inicialmente a 
wordo diseña bou di DOW su 
guia y a wordo ehecuta y su- 
pervisa bou di DOW tambe. 
Durante cu el a wordo habri 
Cuerpo Policial, Aruba Ports 
Authority (APA) y Departa- 
mento di Transporte Publico 


PCMB 

CARIBBEAN MERCANTILE BANK 


MUDAMENTO PA 
SMART BRANCH NOBO 


Nos sucursal di Wayaca Falls ta muda pa un localidad nobo: 

AIRPORT BUSINESS CENTER ARUBA 

(Situa den e hotel nobo na Airport) 


E sucursal nobo aki lo ta un SmartBranch 
cu servicio completo y asistencia digital 


Operacion di e branch nobo aki lo cuminsa: 

DIALUNA4DI NOVEMBER, 2019 



Bo Banco Amigo. 



(DTP) a bin constata cu tin hopi trafico cu 
ta ‘by-pass’ e fila cu ta core durante entrada 
y salida di waf creando un problema di se- 
guridad pa turistanan cu ta cana den e area 
aki y tur persona cu ta haci uzo di e parke 
aki. 

Como consecuencia di esaki, un reunion a 
wordo yama cu envolvimento di un grupo di 
diferente stakeholder manera Cuerpo Poli- 
cial, DTP, DOW y APA. 

Den e reunion aki a trata kico por ta posi- 
bel solucionnan pa por soluciona e problema 
aki, segun splicacion di ing. Marlon Croes. 
Cada grupo den nan seno a pensa con y kico 
por haci for di cual a sali diferente alterna- 
tiva. E grupo a keda pendiente pa reuni un 
bes mas p’e decision final wordo tuma riba 
kico lo wordo haci. 

PONENCIANAN TAXISTA SRA. LINDA 
ORMAN TAINCORECTO 

Pues ta importante pa acentua cu te n’e mo- 
mentonan aki ni DOW y tampoco Ministe- 
rio bou di cual DOW ta resorta no a duna 
ningun ‘opdracht’ pa loke t’e decision esaki 
no lo por tuma lugar tampoco. 

E decision lo wordo tuma den e reunion 
menciona cu e stakeholders envolvi cual ta 
pendiente ainda. 

Pues e ponencianan treci dilanti den medio- 
nan di comunicacion pa sra. Linda Orman 
como vocero di taxistanan, ta incorecto y ta 
contradictorio si mira locual cu realmente e 
grupo di trabou ta haciendo. 

Finalmente ing. Marlon Croes ta lamenta 
cu informacion incorecto ta keda distribui, 
pa cual ta recomenda cada persona pa bus- 
ca informacion for di fuentenan confiabel cu 
conocemento riba e tema, pa evita cu ta mal 
informa comunidad. 

Mama Maria di Fatima a pidi pa 
hoben y hombernan resa rosario 



DIADOMINGO 3 di november pa 5 or di atardi 
den Misa na Dakota pa ban bin hunto pa resa 
Santo Rosario 

Durante e Conferencia di Clero 2018 cu a tuma 
lugar na Aruba, a dicidi di adopta un aserca- 
mentu nobo den e manera di implementa e ac- 
cionan planea. 

Siguiendo e celebracionnan Eclesiástico den aña 
liturgico y cu e enfóke riba nos hóbennan, lo 
implementá e áreanan di prioridad caminda un 
tema lo resaltá cada luna. 

P’e añanan benidero tur parokia lo haci posibel 
pa den e programa parokial lo sigui e siguiente 
temanan pa luna, teniendo na cuenta su im- 
pacto pa hoben: Ta aserca Grupo di Hoben y di 
Homber pa bin hunto y laga tur resa e Santo 
Rosario”. 

Apostolado Mundial di Fatima ta tuma esaki na 
serio p’e bunita custumber cu hombernan ta resa 
e Santo Rosario pa trankilidad den nan hogar y 
na nan trabou. 

Papa Francisco ta haci enfasis pa hoben y 
hombernan resa e Santo Rosario fervientemente 
. Despues tin Santo Sacrificio di Misa pa 6 or pa 
sera e Dia di Señor. Hende muher den silencio ta 
compaña e hombernan den nan oracion. 

Cu Dios drama su bendiciona riba tur hoben y 
homber di Aruba y mundo henter. 



l *M ?4I 


FffiRTN 


Ra mas infonmadon yama 525-7555 of bishita nos websito lottoaruba.com 


mas 

Booshi Wever di UPP 

Director di Serlimar den ansha ta pidi Parlamento 
pa pasa e ley di Serlimar pa nan por hala rosea 

Rosea p'e actonan di corupcion cu a tuma lugar den Serlimar? 


“DEN un entrevista cu a pasa dialuna 
ultimo dia 28 di october den Telenoti- 
cia na TELEPOR, nos por a ripara cu 
e mucha manda di Otmar Oduber un 
biaha mas ta purba na manipula cu 
informacion y uzando palabranan cu 
ta keda grandi pe, manera ORGUYO 
y compania NACIONAL. 

Nos por mira con e spindoctornan, 
mescos cu tempo di Mike Eman, awor 
ta trahando duro cu p.e. compilacion 
di video cu ta bay riba medionan so- 
cial, mandando hende pa papia tur 
caminda, manera e Director di Serli- 
mar y tambe lider di fraccion di POR 
cu ta trata na bende e importancia 
di ley, pero cada uno contradiciendo 
otro”, Candelario (Booshi) Wever di 
UPP na palabra. 

Meneer Davelaar den su entrevista 
ta menciona un sin fin di tareanan di 
Serlimar, cu porcierto por keda wordo 
haci SIN e cambio di ley. Trabounan 
cu ta pone cu Serlimar por keda opera 
como compania y keda competitivo cu 
otro companianan riba e mercado. 

Pero meneer Davelaar parce di ta 
pura pa pasa e cambio di ley di Serli- 
mar, p’asina purba na sconde e mane- 
ho desastroso di su amo Otmar Odu- 
ber y tambe di su mesun persona. 
Hunto cu esaki lo kier tapa e tanti- 
simo corupcionnan cu a sosode y ta 
sosodiendo keto bay den Serlimar. 
Meneer Davelaar parce di tin miedo 
pa pueblo haya sa con deficiente e 
maneho en general ta na Serlimar, 
vooral ora cu el ta tuma over, na unda 


cu e maneho AD HOC di meneer 
Davelaar, esaki riba instruccion di su 
amo, a hinca Serlimar den un prob- 
lema financiero grandi? 

Ta pesey e ta roga den un forma an- 
sha, pasobra cu nan budget ta hopi 
mas cu loke nan ta haya di Gobierno, 
pa Parlamento pasa e ley aki pa nan 
por hala rosea trankil? 

Rosea trankil pa por cumpli cu tur e 
debenan cu nan a hinca e compania 
aden? Rosea trankil p’e actonan cu no 
por wak luz di dia wordo tapa? 

Ta p’e motibo aki ni meneer Davelaar, 
ni Minister Oduber no kier presenta e 
cuentanan anual, cu ta cla den con- 
cepto, segun Booshi Wever. 

Ora nos wak e ansha di morto aki pa 
ley aki pasa, ta pone nos di UPP haya 
confirmacion cu ni e Director di Ser- 
limar ni e Minister encuestion kier 
pa pueblo haya sa con nan dos a com- 
promete Aruba, sin cu nan tabatin un 
presupuesto p’esaki. 

Nos ta spera cu nos Parlamentarion- 
an critico, otro, integro y diferente por 
haci mas pregunta riba e aspecto aki. 
UPP ta considera cu den ley, cu TUR 
e cambionan proponi te awor, ainda 
tin veneno di e Scorpion aden. Si Par- 
lamento pasa e ley aki, nan ta yuda 
na laba cabez di tanto e Director como 
e Minister, pa firma pa algo pa nan no 
ta autorisa pe y sin destaho segun ley, 
manera den e caso di e contracto mi- 
yonario di huur y e contracto sin nin- 
gun tipo di destaho di Sero Teishi y pa 
colmo sin cu tin un presupuesto pe!! 



Banda cu na prome instante articulo 
lc tabata mustra di t’e veneno princi- 
pal, esta e asunto di INCINERATOR 
(grandi), y cu sin mucho sapatiamen- 
to Minister a bisa di no tin problema 
pa lague afo, UPP ta kere cu articulo 
lb di carambola tambe a wordo hinca 
den ley. 

Aki ta crea un “GELEGEN- 
HEIDSWETGEVING” mescos cu e 
Parlamento di AVP a haci den e caso 
di Paul Croes, y den pasado cu Benny 
Sevinger ora cu ta bin cu na final di 
aña ta cambia full un begroting pa 
acomoda gastonan haci sin permiso di 
Parlamento. 

Di acuerdo cu Booshi Wever, me- 
neer Davelaar y Minister Oduber tin 
pura p’e ley pasa p’asina ey e djo-djo- 
mentonan aki den Serlimar sigui. y 
pa colmo for di propio palabranan di 
meneer Davelaar, nos por saca afo cu 
keto bay e “sprookje” di “w2e via mass 
incineration” ta den wega. 

Pueblo; ta basta cu manipulacion! Ta 
basta cu corupcion, Booshi Wever, lid- 
er UPP a conclui. 

Jeep Wrangler a bolter na Gasparito, 
chauffeur a sali sin un rasca 




DIAHUEBS mainta algo pasa di 6:30, 
Polis a bay poco pura n’e cruzada di Gas- 
parito unda un auto a bolter. 

Na yegada di Polis, nan a mira un auto color 
preto y mas cerca nan yega a mira cu ta un 
Jeep Wrangler dos porta. 

Polis a papia cu e chauffeur, kende no ta- 
bata desea asistencia di ambulance. 

Loke a sosode ta cu e Jeep tabata bayendo 
direccion zuid y lo a hala na su man robes 
pa drenta un bocht. 

Pero caminda muha y velocidad halto a pone 
cu el a perde control completo riba e vehi- 
culo y esaki pone dal contra algun baranca 
y pa finalmente bay cay entre un troncon di 
mata di Kwihi y di un cura di cas. 

Manera nos a bisa caba e chauffeur no ta- 
bata desea asistencia medico, mirando con 
e auto a keda ta un milager cu e chauffeur a 
sali sin un rasca. 

Prome Minister Evelyn Wever-Croes durante Cumbre Nacional di Energia 

"Lo traha hunto p'asina prome cu fin di aña 
Gobierno por presenta su vision di energi a 
nobo na Parlamento y na comunidad" 


DIARANSON dia 23 di october 2019 a tuma lugar 
e Energy Summit I riba vision y maneho di energia 
di Aruba. N’e cumbre aki a atende ambos e directi- 
vanan di e companianan di utilidad (Utilities, WEB 
& ELMAR), Refineria di Aruba, como tal gerencia di 
Departamento di Asunto Economico y Banco Central 
di Aruba y SDG Commission di Aruba. 

Meta principal pa convoca e cumbre aki tabata pa dis- 
cuti e metanan nobo di energia pa Aruba. Gobierno 
desde cu el a sinta, a cuminsa recalibra su vision di 
energia. Hopi liher a resulta cu e vision pa Aruba bira 
100% independiente di fosil fuels no tabata wordo car- 
ga pa tur stakeholders, y tampoco tabata realistico n’e 
momento. 

Durante e prome cumbre aki Gobierno a pidi tur stake- 
holders pa alinea nan vision cu metanan cla, cu ta 
cumpli mas tanto posibel cu palabracionnan interna- 
cional, pero cu ta principalmente realistico y pagable 
p’e companianan, pa Gobierno y pa pueblo di Aruba. 
Cu esaki tambe Aruba lo ta den mesun liña cu e Meta- 
nan (Mundial) pa Desaroyo Sostenibel, e asina yama 
“Sustainable Development Goals (SDG’s)” di Na- 
cionnan Uni. 

Mas ainda, n’e recien Asamblea General di Nacionnan 
Uni e topico di Cambio di Clima tabata n’e top di e 
agenda. 

Un cantidad di pais a compromete nan mes pa yuda 
combati cambio di clima dor di reduci nan emision- 
nan. Aruba tambe tin intencion di bay comete su mes 
na metanan realistico. 

Durante e cumbre, un di e observacionnan impor- 
tatante tabata cu sector di energia ta importante, no 
solamente pa motibo di sostenibilidad, pero pasobra 
e ta afecta henter nos pais. Entre otro sector di ener- 
gia ta impacta habilidad di nos hendenan pa por paga 
necesidadnan basico manera awa y coriente. 



Sector di energia ta afecta nos economia den su to- 
talidad - e tin un impacto macro economico; riba infla- 
cion, balansa di pago y reserva di devisas. Y sector di 
energia ta afecta nos medio ambiente y e tin impacto 
riba cambio di clima. Tur esaki lo tuma den considera- 
cion pa desaroya e vision y maneho di energia nobo. 

Prome Minister Evelyn Wever-Croes: “Finalmente 
a expresa cu e instancianan concerni lo traha hunto 
p’asina prome cu fin di aña Gobierno por presenta e 
vision di energia nobo na Parlamento y na comuni- 
dad. Pa yega n’esaki tambe lo consulta cu stakehold- 
ers (gremio) externo”. 

Mas chauffeur deteni pa core auto sin rijbewijs 


DIAHUEBS mainta Polisnan ta- 
batin un control di trafico den In- 
dianenweg. Durante control a para 
un auto y e cabayero aki no por a 
mustra ni rijbewijs y tampoco pa- 
pelnan di e auto. 

Ta sospecha cu e cabayero aki lo 
por ta indocumenta riba nos isla. 
Agentenan a bay over na detene y 
cu transportwagen a hibe pa Warda 
di Polis na Playa. 



Ladronnan a kibra pa di 7 biaha den su cas 

DIARANSON ano- 

chi pa mas o menos 
10:15, Polis a wordo 
manda un adres na 
Madiki Kavel, unda cu 
probablemente lo por 
tin ladron den e cas. 

Na yegada, Polis a topa 
cu doño di e cas, un se- 
ñora para pafo y tabata 
spanta. E lo a yega di 
trabou y haya bentana 
di su cas kibra, esaki a 
pone pensa cu kizas lo 
por tin hende paden. 

E motibo cu el a yama 
Polis tabata pa nan 
drenta cune paden, se- 
gun e señora esaki ta 
bira di 7 biaha cu nan 
a drenta su cas. Diara- 
zon anochi no ta conoci 
si nan a logra horta 
algo. Polis a tuma da- 
tos y a continua. 

E aventura ta cuminsa na IPA! 



PA kier ta diferente y haci un 
diferencia den bida di otro, cum- 
insa na join IPA. Adaeynah Bo- 
horquez, studiante di aña tres di e 
estudio pa maestro di Enseñansa 
Primario, ta conta pakico abo tin 
cu scoge p’e profesion di maestro. 

“E tarea di un maestro ta mas 
cu djis siña mucha idioma cu 
matematica. E maestro ta forma 
parti di e añanan mas importante 
di e mucha su bida. 

Esaki t’e periodo cu e mucha ta 
siña di e mundo rond di dje, ken e 
ta, y con pa desaroya y uza su tal- 
entonan. Como maestro bo no ta 
solamente aporta na educacion di 
e mucha, pero tambe bo ta forma 
y guia e mucha p’e por integra su 
mes den nos sociedad. 

Mi por sigura bo cu un persona cu 
caba su estudio y cu ta labora sem- 
per lo ta agradecido na un maestro 
cu a yud’e den su formacion pa ta 
unda cu e ta awor. 

Si bo scoge p’e profesion di mae- 
stro, bo no ta conforma pa menos, 
bo ta scogiendo pa ta un lider, un 
ehempel, un role-model, pa yuda 
forma e futuro generacion di Aru- 
ba. Mi kier motiva bo y reta bo pa 
bo join e team di maestro di Aruba. 
E aventura ta cuminsa na IPA!” 

IPA ta invita tur studiante di 
HAVO, VWO y MBO nivel 4 y tur 
otro persona interesa pa cuminsa 
un estudio pa maestro, pa asisti na 
su Dia Publico. IPA su Dia Publico 
lo ta diasabra dia 9 di november di 


lOor di mainta te lor di merdia na 
IPA (Isaac Wagemakerstraat 11, 
San Nicolas). 

Durante e Dia Publico, IPA lo 
duna un bista general di e estudio 
di Maestro pa Enseñansa Prima- 
rio. Esaki lo tuma lugar den forma 
di un tour na unda bo lo ricibi in- 
formacion general di e estudio y 
bishita diferente area di formacion 
p’asina bo haya un bista completo 
di kico e estudio ta encera. 

Ademas, lo tin oportunidad pa 
combersa cu nos studiantenan 
actual. Di e manera aki, bo por 
scucha entre otro for di nan con 
e transicion di scol secundario pa 
IPA a bay, con nan ta experiencia 
nan estudio na IPA y sigur haya 
bon tips con pa studia na IPA exi- 
tosamente. En corto, bo lo experi- 
encia e ambiente estudiantil! 
Naturalmente lo tin oportunidad 
pa inscribi como studiante. Pa por 
haci esaki mester trece e papel di 
registro civil (papel di AWG 5) y 
paga un suma di AWG 75,- p’asina 


cubri e gastonan di inscripcion. 

Si bo a gradua caba, lo mester trece 
copia di bo diploma di sea HAVO, 
VWO ofMBO nivel 4. Tene cuenta 
cu pa aña academico 2020 - 2021, 
e estudio pa maestro di enseñansa 
primario ta e unico estudio cu IPA 
lo ofrece. 

Tambe lo tin un ‘Food & Bake 
Sale’ organisa pa nos propio stu- 
diantenan di aña 3. E benta aki 
tin como meta pa recauda fondo 
pa e studiantenan, cu pronto lo bi- 
aha pa exterior. Asina nan lo por 
cumpli cu nan pasantia interna- 
cional cu ta un parti esencial di e 
curiculo di IPA. Di e manera aki, 
IPA ta brinda henter Aruba un dia 
special di orientacion, yen di infor- 
macion y actividad. 

Pa mas informacion por tuma con- 
tacto cu Studenten Services na 
524-3100 of por bishita nos pagina 
di facebook ‘Instituto Pedagogi- 
co Arubano’ of nos website www. 
ipaaruba.com . 

Aruba Bank a reconoce su empleado 
superior pa luna di october 


PA Aruba Bank e empleado ta central ora di priminti 
e clientenan: “Un Experencia Superior”. Cu esaki den 
mente Aruba Bank ta nomina un empleado ehemplar 
tur luna. 

E empleado cu ta wordo scogi t’esun cu durante di e 
luna a haci su maximo esfuerzo pa brinda momenton- 
an superior na tur cu a bishita Aruba Bank of haci uso 
di un manera of otro di un servicio di banco. Sra. Janis 
ten Hoope a ser selecciona durante di luna di october. 

Sra. Janis ten Hoope ta un persona cu semper ta cla 
pa yuda unda cu mester. Su guia cu e ta duna como 
consehero ta uno remarcabel y semper ta percura pa 
keda profesional den tur aspecto di su funcion. Janis 
ta compronde e toke personal cu un compania grandi 
manera Aruba Bank mester. P’e motibonan aki el a 
wordo nomina y reconoci como un empleado superior. 



Aruba Bank ta felicita y gradici demas miembronan 
di e famia di Aruba Bank cu a wordo nomina pa cliente 
y of colega pa yuda brinda tur cliente “Un Experiencia 
Superior”. Pabien! 


Calendario di Actividad Deportivo 
y Social di IBiSA pa 2020 


IBISA pa varios aña ta brinda comunidad local y in- 
ternacional un calendario deportivo y social planifica, 
cu participación di e comunidad deportivo organisa, 
organizacion social preventivo, scolnan, misa y com- 
pañia priva. 

IBiSA a mira con e interes a crece y pa fortalece e 
structura ta invita tur instancia cu tin e deseo pa nan 
actividad aparece riba e calendario di IBiSa pa manda 
nan peticion pa cuminsa registracion pa 2020. 

Rekisito pa ora di entrega of manda e peticion ta como 
lo siguiente (non profit): un formulario (IBiSA) yena y 
firma, copia di statuto di e organizacion, ID valido di e 
persona di contacto p’e evento. 

Peticion pa un instantancia comercial ta recomenda 


pa yama na oficina di IBiSA p’asina haya e conseho pa 
organisa su evento. 

Fechanan di instancianan tradicional ta keda reserva 
te na momento cu calendario cera despues ta bay habri 
esaki pa instancia cu kier organisa su evento. Ultimo 
dia pa entrega e peticion ta dia 15 di november. 

Esnan interesa mester manda un mail splicando ken 
e ta y cua t’e motibo cu ta bay organisa e evento. Peti- 
cion mester wordo manda n’e mail schoolsportibisa@ 
gmail.com na su turno IBiSA ta manda e formulario y 
si ta necesario ta traha un cita cu e personal concerni. 

Pa mas informacion por yama na 582-4987 pa sr. Wil- 
liam Erasmus. 

Lady Tigers ta derota Eagles 7-6 pa titula campeon 


CAMPEONATO HEINEKEN fast pitch femenino AA 
a termina den un wega emocionante y dramatico. E dos 
fuertte ekiponan Aruba Bank Lady Tigers a enfrenta Ea- 
gles den un serie di best out of 3 pa determina kende lo 
titula campeon 2019 di pais Aruba. E ekipop di Eagles a 
logra yega final invicto y den e prome wega di e serie final 
Eagles ta laga Aruba Bank den tereno 1-0. Den e di dos 
wega Aruba Bank Lady Tigers ta derota Eagles 5-4 empa- 
tando e serie 1-1 forsando un wega desisivo alaves kibran- 
do invicto di Eagles. Den e tercer wega y pues e wega final 
Eagles perdiendo 7-5 den bom di 7 ta jena base sin out y ta 
anota un careda pa haci e wega 7-6 cu basenan jen sin out. 

Rudlyn Ras ta preta brasa y ta sali di Gilda James quinto 
toleto kende tabata tin dos hit riba e anochi cu un fly pa 
tercera. Yee Mei Beba Cheong un rising star kende tambe 
tabata tin dos hit ta wordo domina cu un rolling pa short 
unda e short ta forsa e out na home. Basenan ta keda jen 
cu 2 out Destiny Johnson ta wordo domina cu un rolling 
pa tercera y asina Aruba Bank Ladt Tigers a subi tereno 
pa celebra nan titulo. Un wega cu hopi emocion. Den di 
dos inning Aruba Bank ta coecta dos hit back to back y 
Ilajay Tromp ta cuadra pa toke unda e pitcher Melliziene 
Richardson ta tira malo tercera y e bala ta lora bay te den 
skina di leftfield y tres careda ta anota riba e hungada aki 
cual a pisa hopi tempran den e wega. 

Mihor bateadornan pa Aruba Bank Lady Tigers ta Nik- 
kaela Jacobs di 3-2, Ilajay Tromp 3-1 cu un doblete, Yonina 
Sint Jago di 4-1 cu un doblete, Shakeena Croes y Carianne 
Brete ambos di 4-1 y Gabriela Geerman di 3-1. Pa Eagles a 
destaca na plato Ashmilayne Maduro di 2-1 cu un doblete, 
Xiorcaniyx Vargas di 3-1 cu un doblete den muraya den 
clutch den bom di 6 impuhando 2 careda, Sharlanee Rich- 
ardson, Gilda James y Ye Mei Beba Cheong tur a bay di 
4-2, Giandra Thiel di 2-1 y Mellizienne Richardson di 4-1. 
Rudlyn Ras ta enfrenta 34 bateador tirando 38 bola, 72 
strike pa un total di 110 lansamento permitiendo 6 care- 
da tras di 10 hit regalando 2 base por bola propinando 3 
ponche poniendo e victoria riba su nomber y ta bay cu e 
premio MVP di e serie final. Mellizienne Richardson ta re- 
sulta pitcher perdedor enfrentando 36 bateador tirando 34 
bola, 77 strike pa un total di 111 lansamento permitiendo 
7 careda tras di 7 hit y ta regala 2 base por bola ponchando 
4 bateador. 

Mellizienne ta ricibi e premio di champion pithcer di 
campeonato cu 7 victoria y 0 derota. Nos lo amplia despues 
e premionan individual. Aruba Softball Bond kier gradici 



cuerpo di umpires den man di Zuleyka Willems y scorers 
den man di Fano Croes, FFD y Sports Subsidie Aruba, 
Romar Trading y Heineken, Directiva di Aruba Softball 
Bond, miembronan di diferente comision y Minister Dan- 
qui Oduber y tur cu di un of otro froma a duna un contri- 
bucion na e deporte di softball pa nos por tabata tin un 
bunita campeonato. Pabien na tur atletanan cu a competi, 
danki na managers y coaching staf di tur ekipo. Pabien 
Aruba Bank Lady Tigers cu boso titulo y pabien Eagles cu 
titulo di sub campeon. Pabien Aruba! 

Representacion Permanente na Union 
Europeo kier Fey pa Bonaire tambe 



KRALENDIJK - E Representacion Permanente 
di Reino Hulandes na Union Europeo gustosamente 
ta dispuesto pa yuda Entidad Publico Bonaire inven- 
tarisá fondonan di Union Europeo riba cua por haci un 
apelacion. 

Gezaghebber Edison Rijna y Diputado Elvis Tjin As- 
joe a haci uso di nan participacion na un conferencia 
di ‘Association of Overseas Countries and Territories 
of the European Union’ (OCTA) na Brussel pa haci 
e lasonan cu e Representacion Permanente di Reino 
Hulandes mas fuerte. 

Aunke Bonaire no ta forma parti di Union Europeo, su 
státus di Pais y Teritorio Ultramar ta pone cu Bonaire 
tin aceso si na cierto fondo di desaroyo. 

“Brussel no solamente ta leu for di Kralendijk, Union 
Europeo ta un organisacion enorme y complicá tambe, 
caminda no ta fácil pa bo haña bo caminda si no ta 


diariamente bo tin di haber cuné. Di e centenáres di 
fondonan di desaroyo tin algun cu ta habri p’e parti- 
nan Caribense di Reino tambe. Nos ke sa precies cua 
eseynan ta y kico e condicionnan ta pa bin na remarke 
pa haña contribucion,”segun Gezaghebber Rijna. 

“E Representacion Permanente ta atendé asuntonan 
di tur parti di Reino,” Diputado Tjin Asjoe a añadl. 
“Empleadonan publiko di e Ministerionan y otro par- 
tinan di Gobiérno Hulandes ta traha eynan. Nan tra- 
bou diario ta consisti di mantené contactonan, nego- 
ciá, lóbby y forma coalicionnan na nómber di Hulanda 
den Union Europeo. Nan por funcioná como un brug 
entre Bonaire y Union Europeo y yuda nos habri cierto 
portanan. 

Den pasado Bonaire a haci mucha tiki uso di esey, loke 
tabata e motibu pakico Gezaghebber y Elvis Tjin Asjoe 
kier a sera conocl cu nan.” 

Cft: 

' Mester mas progreso 
den casonan pendiente pa 
basta tempo y e proyecto di 
presupuesto di 2020" 

PHILIPSBURG - Colegio di supervision financiero (Cft) 
ta bolbe reitera cu Sint Maarten mester progresa mas den 
un serie di cuestion pendiente, manera e reformanan di 
pensioen, reduccion di e gastonan di cuido y reforma di 
servicio di impuesto. Apesar di e situacion politico actual, 
Colegio ta sigui insisti cerca Sint Maarten pa haci tur lo 
posibel pa tuma e stapnan necesario y pa cuminsa e aña 
presupuestario 2020 cu un presupuesto aproba. 

PROYECTO DI PRESUPUESTO DI 2020 Y EHECU- 
CION DI 2019 

E proyecto di presupuesto di 2020 ta sigui presenta un def- 
icit di 24 miyon florin. Pa tal motibo, aprobacion di Con- 
seho di Ministro di Reino ta keda un rekisito a base di ar- 
ticulo 25 di Ley di Consenso di Reino tocante supervision 
financiero. 

E articulo aki ta permiti pais Sint Maarten desvia di e 
regla di balans presupuestario den circunstancia extraor- 
dinario, manera e consecuencianan di e horcannan Irma y 
Maria. 

Cft ta recomenda pa reduci e gastonan di 2020 na un nivel 
mas realistico. Tambe Cft ta conseha Sint Maarten pa cum- 
insa aña presupuestario 2020 cu un presupuesto aproba. 

Relaciona cu ehecucion di e presupuesto di 2019, Sint 
Maarten ta spera di termina e aña cu un deficit di 41 mi- 
yon florin, locual ta resulta mas abou cu loke a presupu- 
esta (71 miyon florin). Encuanto e posicion di likides, e di 
dos reportahe trimestral di 2019 ta mustra un suma di 
84,8 miyon florin na likides. 

Pa por bin na consideracion pa yudansa di likides, Sint 
Maarten lo mester cumpli tambe cu cierto condicion cu e 
no a cumpli cu nan ainda, manera aumento di e edad cu 
derecho riba pensioen di e empleadonan publico di 62 pa 
65 aña, incluyendo e transicion di un sistema di pensioen 
basa riba salario final pa un sistema di pensioen basa riba 
salario medio y reduccion di e salarionan di e miembronan 
di Parlamento. 

Cft a compronde tambe cu ainda no a firma e acuerdonan 
di financiacion cu Fondo Fiduciario y cu EIB pa reconstruc- 
cion di Aeropuerto y ta enfatisa un biaha mas importancia 
di rehabilitacion di e Aeropuerto pa garantisa y sigui me- 
hora e perspectivanan economico di Pais Sint Maarten. 

COSNAN NOTABEL 

Cft ta spera di Sint Maarten cu den un futuro cercano e 


lo mester por alcansa e nivel presupuestario di prome cu 
Irma na 2016 y, por lo tanto, lo e mester ta capaz di cumpli 
cu e Ley di Consenso di Reino tocante supervision finan- 
ciero. 

Sinembargo, pa logra esey ta necesario pa ataca mas liher 
posibel un serie di cuestion cu ta pendiente pa basta tempo 
caba. Mas na halto riba e lista aki ta aparece e reforma 
previsto di servicio di impuesto. 

Conseho di Ministro a aproba e plan aki na luna di april 
pasa, pero ainda no a cuminsa cu su ehecucion. Ta spera 
cu e reforma aki -spera pa tanto tempo- lo contribui na un 
aumento structural di e entradanan di Gobierno. 

E entradanan adicional aki lo permiti Sint Maarten, en- 
tre otro, compensa e deficitnan actual y antiguo y reduci 
e atrasonan considerabel di pago. Te awor Sint Maarten 
a efectua algun pago y, den e contexto aki, recientemente 
tambe el a cera acuerdo cu Telem y SZV. 

Otro cuestion pendiente ta mehoramento di e maneho fi- 
nanciero y reforma di e sistema di pensioen y di e sistema 
di cuido di salud. Cft ta pidi atencion special p’e reforma 
di e sistema di pensioen y di e sistema di cuido di salud, 
en bista di e consecuencianan negativo cu esaki por tin p’e 
presupuesto di Gobierno, si no administra nan adecuada- 
mente. 

A entrega e proyecto di legislacion pa revision di pensioen 
di empleado publico na Parlamento na october 2018, pero 
te ainda no a aprob’e. Ainda mester entrega na Parlamen- 
to e ley pa aumento di e edad di Pensioen di Behes di 62 
pa 65 aña. 

A menciona e falta di recurso actual como e causa princi- 
pal pakico ainda no a ehecuta e plan di mehoramento di 
e maneho financiero. Esaki por ocasiona retraso p’e aña 
acorda di 2021, den cual Sint Maarten lo mester a ricibi un 
declaracion aprobatorio di accountant respecto e cuenta 
anual di e aña ey. Cft ta conseha Sint Maarten pa haci un 
esfuerso pa acelera ehecucion di e plan. 

Pa loke ta e cuentanan anual mas bieu, e cuenta anual di 
2016 no a ricibi un dictamen positivo di accountant ni di 
Controlaria General di Sint Maarten. 

Sint Maarten tin intencion di contrata asistencia tecnico 
pa elabora e cuentanan anual di 2017 y 2018, ya cu esaki 
no a sosode ainda. Tambe Parlamento mester aproba ain- 
da e cuentanan anual di 2015 y 2016. 

Colegio di supervision financiero di Corsou y Sint Maarten 
a haci un bishita na Sint Maarten di dia 28 pa dia 30 di 
october y el a tene combersacion cu Gobernador, Ministro 
di Finansa, Conseho di Ministro, Comision di Finansa di 
Parlamento, e miembro di Comision Directivo Nacional pa 
Recuperacion di Sint Maarten, Oficina di Programa Na- 
cional y Comision di Progreso y Conseho pa Mantencion 
di Ley. 





Diabierna, 1 November 2019 


AWEMainta 


Corsou 


25 


Doñonan Banco del Orinoco: 

Ta exigi di Certe pa anula status Bancareta! 



WILLEMSTAD. E abogadonan di Banco del Ori- 
noco e siman aki a presenta cu artiyeria legal nuclear 
den Corte di Husticia pa busca derechi pa nan clien- 
tenan despues cu nan a constata cu hues den prome 
instancia a bay siegamente tras dje argumentonan di 
Banco Central di Corsou cu a declara e banco bancaro- 
ta riba peticion di Banco Central. 

E accionistanan dje banco y ex empleadonan cu tambe 
a djoin e demanda pa anula e veredicto di bancarota, 
ta exigi ademas cu corte mester condena Banco Cen- 
tral pa paga e gastonan dje proseso y di e bancarota 
y ta Banco Central mester paga salario completo dje 
curator of alo menos parti di esaki dje forma cu Corte 
ta husga cu ta rasonabel. 

Den e secion cu tabatin e siman aki den corte, e abo- 
gadonan di Banco del Orinoco as reclama cu cu corte a 
honra e peticion pa aplica areglo di emergencia contra 
di e banco sin cu ta cla ki nan kier logra of ki beneficio 
esaki tin pa ningun hende. 

Lesando e veredicto, por yega na e conclucion cu pa 
Banco Central esei lo tabata e unico manera pa nan a 
haya un bista total den e activa bancario (capital pro- 
pio) pa seguidamente Banco Central a crea un pista 
falso cu no ta cuadra apsolutamente cu e principio di 
medida di emergencia pa nan haya un idea kico e ac- 
tiva bancario ta. 


Tres siman despues di a impone e medida di emergen- 
cia nan a pidi pa declara bancarota pasobra nan no 
por a haya un idea dje grandura di activa bancario y 
cu ketu bay nan ta investigando. 

Eynan e desicion di bancarota a cay pero totalmente 
prematuro. 

Banco del Orinoco no ta bancarota ni pa declara nan 
bancarota mientras cu Banco di Central no por keda 
cla cu intento serio pa pinta e cuadro finansiero dje 
banco. 

Ta den un situacion di emergencia por logra esaki ca- 
minda ta funcionarionan dje banco central ta maneha 
y tuma desicion den e banco. 

Banco Central no ta gana algo cu bancarota pero mas 
bien ta dal e porta cera perhudicando tur hende y la- 
bando man manera Poncio y Pilato. 

Logico cu un bancarota no ta condusi na pago ne ac- 
cionistanan sigur no ya cu e capital ta deposita pafo di 
Corsou. 

Un bancarota ta daña imahen y reputacion di e banco 
inmensamente y ta hasta afecta balor dje activa. 
Unico alternativa ta pa retorna na estado di emergen- 
cia caminda den consulta por mira ki paso por tuma. 
Cu otro palabra, Banco Central mester posiciona su 
mes al margen y laga sano wicio prevalese. 

E la ignora ordo di Inspector: 

OM a dagfar mama Curasoleño pa 
ausencia sin permiso di scol 


WILLEMSTAD. Ministerio Publico na Den Haag 
a dagfar un señora Curasoleño kende na aña 2017 a 
biaha pa Corsou cu su yiu homber di 12 aña sin taba- 
tin e permiso nesesario di e Inspector di Enseñansa 
Obligatorio kende ora ela constata e violacion aki, a 
denuncia e caso na Ministerio Publico. 

E mama no a bay di acuerdo cu e cu e Inspector y a 
hiba e caso te ne organo hudicial mas halto cu ta hus- 
ga desicionnan di gobierno. 

E caso a tuma luga mas cu dos aña pasa ora cu dia 22 
di september, e Inspector a rechasa peticion dje mama 
pa e mucha keda sin bay scol y den prome instancia a 
gana e caso cu e mama a cuminsa den corte civil. 

E mama a apela e desicion serca e tribunal cu ta hus- 
ga desicionnan di gobierno y a bay cu su abogado cu ta 
mr. K. Celebi na Den Haag y opviamente e Inspector 
di Enseñansa tambe a presenta. 

Dia 11 di september 2017 e mama a pidi e Inspector 
di Enseñansa Obligatorio exoneracion pa su yiu pa e 
periodo entre 29 november te cu 22 december 2017. 

E mucha ta bay scol basico di gobierno na Den Haag. 
E señora a haci e peticion pa e yiu por compañe biaha 
bin Corsou pasobra tata dje señora ta casa na Corsou 
y despues tin un haci un operacion di Curason pisa. 

E Inspector a rechasa e petison pasobra e motibonan 
pa e mucha haya liber no tin basta peso ademas cu tur 
otro detaye den e peticion no ta cuadra cu ley. 

Dor cu e señora a biaha tog cu e yiu, Ministerio Pu- 
blico a dagfar e dia 5 di juli 2019. 

E mama a splica e alto tribunal cu e corte civil no a 
reconoce cu ela cumpli cu su responsabilidad pa su yiu 
bay su scol na Hulanda y cu e yiu ta registra caba na 
Pedro Luis Brionschool na Corsou op Curaçao y cu ela 
bishita e scol entre 1°3 te cu 20 di december 2017. 



Ademas e mama a splica cu director dje scol na Den 
Haag a firma e permiso pe mucha haya liber. 

DESICION 

E Alto Tribunal a disidi cu e mama a faya cu Ley di 
Enseñansa Obligatorio pasobra ela bin Corsoui contra 
desicion di Inspector. 

No ta importa cu ela bay scol e dianan cu e tabata na 
Corsou. 

Ademas e tabata sa foi trempan prome cu ela biaha cu 
Inspector a rechasa e peticion. 

Te ora Inspector a tarda cu tuma desicion, e por a laga 
su abogado has apelacion riba e Inspector. 

Pero tambe ta un hecho cu no ta director di scol sino 
Inspector di Enseñansa por duna permiso pa e mucha 
falta scol. 

E director di scol por duna permiso pa un mucha falta 
scol pa solamente 10 dia pero den e caso aki tabata pa 
mas tanto tempo. 

Ademas casamento di n famia no ta motibo valido pa 
mucha falta scol y e mama no por a proba cu su tata 
tabata den peliger di morto cu e operacion di Curason. 
Diaranson mainta e alto tribunal a dicta cu e Inspec- 
tor tabatin rason y cu e tin cu carga cu e sancion cu 
Ministerio Pulblico pidi contra dje. 

E di 5 edicion di Island Fest a wordo bishita masalmente 

E di 5 edicion di loke ta e evento di 
Island Fest a wordo bishita un biaha 
mas masalmente diaranson ultimo. 
Tanto turista como local por a gosa 
di un anochi yena di un ambiente cal- 
uroso y festivo demostrando e exito 
grandi di e evento aki. E biaha aki 
Island Festival tabata tin e tema di 
Halloween y Island Takeover tambe a 
forma parti di e magno evento. 
Cuminda tipico y di diferente otro cul- 
tura cu ta habita na nos pais, artesa- 
nia, musica, shownan festivo y mucho 
mas ta loke no a haci falta durante e 
evento aki. Tur esnan presente a haya 
un variacion total, di tal forma cu por 
a gosa di e anochi sin ningun prob- 
lema. Personanan cu tabata presente 
a comenta cu pa prome biaha nan a 
experencia pa nan mes kico Island 
Festival ta encera y no tabata sa ki 
bon ambiente nan a perde cu e prome 
4 edicionnan. 

Minister Dangui Oduber: “E formula 
aki ta un exito, bo por mira cu tur hen- 
de ta sinti nan mes bon y ta pasando 
un momento ameno. E mix di turis- 
ta y local gosando manera un famia 
grandi, ta loke ta haci Island Festival 
diferente”. 

Minister Dangui Oduber tambe taba- 
ta presente y a mustra su satisfaccion 
pa loke ta e crecemento di e festival. E 
mandatario a splica cu e evento aki ta 
demostra cu San Nicolas tin hopi pa 
ofrece y cu un evento asina ta aporta 
grandemente na e economia di San 
Nicolas. 

Pueblo en general ta keda cordial- 
mente invita pa forma parti di e prox- 
imo edicion di Island Fest, unda nos 
tur hunto por demostra e ambiente 
caluroso unico cu Aruba tin pa ofrece 
na su bishitantenan. 

Pro-Catedral San Francisco di Asis 

Ta anuncia orario di 
S.S. di Misa pa Dia di 
Todos los Defuntos 









Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 


Cu inmenso tristesa na nos curason, pero conforme cu 
voluntad di Dios nos ta participa fayecimento 
inesperadamente di: 


Sr. Ronald 

Genaro 

Kootes 

Mihor conoci como"Ronny" 



*10-07-1962 - +29-10-2019 
Na nomber di su: 

Casa: Odette Kootes-Dirksz 

Mayornan: tOtilio y tMarina Kootes 

Suegro y suegra: Profilio y tSusana Dirksz 
Yiunan: Bryan Kootes 

Meraly Kootes 

Jason Kootes y Randeline Berry 
Nietanan: Emelly Kootes 

Kimia Kootes 
Subrino (a) nan: Djon Kootes 
Michell Valentina M.Millan 
Iha: Cristaly Werleman 

Michell Valentina M.Millan 
Rumannan: Gregory y Zulay Kootes-Millan 

Albertico y Compañe Wichman 
Tanta y Omonan 

Comer y Comper: Mildred Dirksz-Dania, Polinario 
Danje 

Swanan: Profilio Dirksz y Famia, Anthony Dirksz y 
Famia,Teofilo Dirkszy Famia, Leoncio Dirksz 
Primo y primanan y bon bisiñanan. 

Amigodicas: Rene Kock 

Amigonan cu ta mucho pa menciona. 

Ex coleganan di: Oduber Agencies N.V. 

Team di Football: SV Estrella, SV Arsenal y SV Sport- 
boys. 

Team di Bowling: Total Finance. 

Team di Softball: Astro'sVets. 

Bow Palo gang. 

Demas famia: Kootes, Dirksz, Maduro, Cornelie, Brion, 
Chirino, Dennert, Jansen, Koolman, Geerman, 

Erasmus, Wernet, Ras, Bikker, Thiel, Boekhoudt, Danjo, 
Danje, Dania, Curiel, Werleman, Bello, Arendts,Tromp, 
Pue, Wah, Russel, Willems y demas famia di Aruba y 
Curaçao. 

Ta invita bisiña, amigo y conocinan pa asisti na e acto 
di despedida cu lo tuma luga Diamars 05 di November 
2019.E resto mortal lo ta esposa den Misa Inmaculada 
Concepcion for di 2'or pa 4'or. 

Condolencia lo ta na Cas Ariba 35-A Dialuna 04 di 
November 2019 di 7'or pa 9'or di anochi. 

Despensa nos si den nos tristesa cu nos por a lubida 
algun famia. 


Au^ra 

"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


A fayece 



Marciano Angela 

*07-08-1934 - +28-10-2019 

Mama: THenriqueta Angela 

Tata: TEustacio Maduro 

Na nomber di su: 

Yiunan: Hubert Elias Faro y yiunan 

TMarcio Patricio Angela 

Lourdes Mercedes Angela y Rudolph Werleman y yiunan 

Marciano Nicolaas Angela y yiunan 

Erwin Benjamin Angela 

Ronny Valentino Angela 

Esther Marylin Angela y Yerry Vrolijk 

Vivian Angela 

Richard Angela y yiunan 

Rudolph Marcelino Angela y Suzana Gomes y yiunan 
Nieto y nietanan 

Rumannan: TJacentha Dabian-Angela 

+Anna Flanegin Angela y yiunan 
+Estanislou Angela, Maria y yiunan 
Johanna Albertsz-Angela, +Joseph y yiunan 
+Rosa Dirkszy famia 
+Chanita van Engelen 
+Gertruida Carolina 
+Ninita Rosel 

Sobrino y sobrinanan: Gislaine Dirksz y Dano Carolina 
yyiunan, Lugene Dirkszy yiunan, EnriqueTromp y 
Sharella Kelly 

Ciudador: Lubey Gañan Escalla 

Demas famia: Angela, Faro, Maduro, Dabian, Flanegin, 
Tromp, Albertsz,Thiel, Lacle, Solognier, Nicolaas, 
Tokaay, Dirksz, van Engelen, Carolina, Rosel, Werleman 

Ta invita pa e acto di entiero cu lo tuma lugr diasabra 2 
di November 2019 di 9'or pa 11 'or na misa Inmaculada 
Concepcion, despues saliendo pa Santana catolico De 
Vries na Sta. Cruz. 


Pastor Stanislaw, ta haci un invi- 
tacion cordial na tur parokiano, in- 
vitado y personanan cu tin un ser 
stima dera den Santana Catolico 
na Playa pa asisti na un Santo Sac- 
rificio di Misa cu lo wordo celebra 
den Kapel di Santana den Caya Er- 
nesto Petronia, diasabra: 2 di no- 
vember Dia di Todos Los Defuntos. 
Ora: 6:30 A.M. ( 6:30 main- 
ta) Kapel di Santana. 

Na Parokia di San Francisco lo tin 
Santo Sacrificio di Misa 7:00 di ano- 
chi. Tambe nos kier anuncia cu tin 
un container dilanti di Santana y cu 
Santana ta habri desde 10:00 A.M. 
tur dia te cu diadomingo 3 di novem- 
ber p’asina nos tur por haya e opor- 
tunidad pa drecha nos graf/kelder. 


Ai^ra 

£ (fyiematQnq 

Lo E seka tur lágrima for di nan wowo, I morto lo no 
eksisti mas: lo no tin nada di rou, nada di yoramento, 
nada di dolo mas, pasobra tur kos di antes a pasa bai. 
Rev. 21:4 

Cu dolor na nos curason, nos ta anuncia fayecimento 
di nos yiu, mama, wela, ruman y amiga stima 



Camela Marieta Maduro 

Mihor conoci como"Pamela","Pam"of"Mama" 
*23-09-1955-+26-10-2019 

Acto di despedida lo wordo anuncia despues 

Gradicimento/ Invitacion 

Na nomber di suyiunan, rumannan y demasfamia kier 
a gradicina un y tur cu a sostenenos den e momenton- 
andificilpaentiero di nosdefuntostima. 



Maria Magdalena Winterdaal 

Un dankina tur e zusternan y broedernan di Cas di 
Machi y Huize Maristella. 

Alaveznos ta inviita pa 3 santosacrificio di 
misadiadomingo3 dinovember pa 10'or di mainta y 
diasabra 9 di november pa 7'or di anochinamisasagra- 
doCurason y diadomingo 10 di november pa 8 di 
maintanaCapilla Santa Maria na Pos Chiquito. 


Aujfwa 

"Señorta mi wardador, mi'n tin falta di nada 
Den cunucu di yerba berde e ta ponemisosega. 
Eta hibaminaawatrankil, 

Pa mi bolbehañaforsa". 

Salmo: 23 

Nos ta anunciafayecimento di 



Albert Enrique Heider Rodriguez 

*07-06-1960 - t26-10-2019 


Na nomber di su: 

Mama: Yolanda Heider 

Tata: tAlbert Heinrich Heider 

Rumannan: Karin Heider 

Robert Heider 
Keyla Heider 
Karelys Heider 

Cuña: David Riesco 

Tio, primo(a)nan, sobrino(a)nan, amigonan y demasfa- 
mianan. 

Ta invita pa e acto di despedida cu lo tumalugardiabi- 
erna 1 di November 2019 di 9'or pa 11 'or di maintana 
Aurora Funeral Home. 


Hómber detené pa kaso di maltrato. 
Departamentu di Komunikashon i Prevenshon 

Gradicimento y Invitacion 

Pa medio di esaki kier a gradici tur esnan 
cu na un manera of otro a duna nos sosten, 
consuelo y forsa durante e tempo dificil 
cu e fayecimento y entiero 
di nos defunto stima: 



Margaretha Sofia Muyale-Steenen 

"Rica" 

Boso muestra di atencion ta di hopi aprecio y un gran 
sosten pa nos. Un danki na un y tur cu a manda carchi, 
krans, whatsapp, email y a hasi yamada nan telefonico. 
Boso muestra di atenshon tabata un gran Consuelo pa 
nos. 

Na mes momento nos ta invita famia, bisiña-, amigo- y 
conocirnan 

pa compaña nos na 3 Santo Sacrificio di Misa na misa 
Birgen di Fatima na Dakota, diabierna 1 di november, 
dialuna 4 di november y diabierna 8 di november pa 
7'or di anochi. 


SIRBII PROTEHÁ 
Relashoná ku e kaso di maltra- 
to ku a tuma lugá den oranan 
trempan di mardugá di djaweps 
dia 31 di óktober 2019, den kua 
a bin topa un dama ku tabata 
pidi yudansa riba Kaminda Mgr. 
Dr. Amado Romer (Komunikado 
456/2019), polis a realisá un de- 
tenshon. 

Alrededor di 12.50’or, e hómber 
sospechoso J.R.B. nase na Kór- 
sou di 22 aña di edat a presentá 
na warda di reshérshi, unda el a 
keda detené. 

De oranan mas trempan di 
mainta e mesun hómber aki a 
akudl na warda di polis, unda el 
a duna un deklarashon di su mes 
boluntat di lokual ku a sosodé. 
Debl ku na e momentu ei, ainda 
polis no por a skucha e vlktima i 
no tabatin sufisiente indikashon 
ku e ta sospechoso i kiko real- 
mente a pasa, a laga e hómber 
aki bai.Kontinuando ku e inves- 
tigashon den e oranan ku a sigui 
i despues ku a logra interogá e 
vlktima, riba órdu di fiskal di 
Ministerio Publiko a detené e 
hómber aki komo sospechoso 
den e kaso di maltrato aki. 


Boso presencia ta altamente aprecia. 


Investigashon den e kaso ta kontinuá. 

Hember detené pa caso 


WILLEMSTAD - Relacioná cu e 
caso di maltrato cu a tuma lugar 
den oranan tempran di madrugá 
di diahuebs dia 31 di óctober 2019, 
den cua a bin topa un dama cu taba- 
ta pidi yudansa riba Kaminda Mgr. 
Dr. Amado Rómer, Polis a realisá 
un detencion. 


Au^ra 

^ <*qj 

"Dios ta amor, y amor ta Dios. 

Maske mi no ta na e mundo aki, tur dia lo mi ta banda 
di boso cu rason. 

Mi por depende di lo keSeñor ta hasi." 

Cu inmenso dolor na nos curason, pero conformecu 
boluntad di Dios nos ta anuncia fayecimento di nosser 
stima: 



Carmen Yolanda Browne-Kruythoff 

*16-06-1951 -+27-10-2019 

Na nomber di su: 

Yiunan: 

Kristel Browne y Tyrine de Kort 
Melanie Browne 
Gerda Geerman 

Cacho stima: 

Spikey 

Rumanan: 

Neil Kruthoff 
Altagracia Kruythoff 
Theolinda Kruythoff 
Cleopatria Kruythoff 
Manera un rumanCiciliaRadjouki 

Demas famianan: Kruythoff, Browne, Rey, Fleming, 
Gumbs, Rodgers, Hodge, lllis, de Weever, Lane,White, 
Elias,Tearr, James, Arrindell,Thomas, Oldenburg, 
Geerman, Blanchard y Willems. 

Amiganan/amigonan: 

Carmen Maduro, Judith Croes, Marleen van Baarlen, 
Corrie Veldman, Marion Pijper Baarlen, Carola Pinxter, 
bisinja Ingrid. 

Miembronan di Bridgeclub Aruba Ariba, miembronan 
di grupo Sis, jardinero Henry Gomez y tur su alumno- 
nan. 

Si encaso den nos tristeza nos por a lubidaalgun 
persona of famia, nos ta pidinos mas sincerodisculpa. 

Oportunidadpa condolencia ta tumalugardiabierna 1 
november 2019 di 7-9pm na Aurora Funeral Home. 

Acto di entiero ta tumalugardiasabra 2 november 
2019 di 9-11 am na Aurora Funeral Home terminando- 
nasantana di SabanaBasora. 


Alrededor di 12.50’or, e hómber 
sospechoso J.R.B. nace na Cór- 
sou di 22 aña di edad a presentá 
na Warda di Rechérche, unda el a 
keda detené. 

Den oranan mas tempran di main- 
ta e mesun hómber aki a acudi na 
Warda di Polis, unda el a duna un 
declaracion di su mes boluntad di 
locual cu a sosodé. 


Ai^ra 

^- *<y 

'ÇutteuU 

Hesus a bise:"Ami ta e resurecion y e bida; esun cu 
kere den Mi, lo biba maske e muri" 

Juan 11:25 

Cu tristesa na nos curason, pero conforme cu voluntad 
di Dios, nos ta participa fayecimento arepentino di: 



Johannes Aquiles Mercelina 

miho conoci como Jopi 

Na nomber di su: 

Yiu: Pierina Domacasse y esposo 
Tata: Nicolaas Wanga y famia 
Rumannan: Rignald Mercelina y famia, Rudsel 
Mercelina y famia, Reynaldo Mercelina y famia, 

Edward Mercelina, Ruthmilda Mercelina y yiu, 

Gwendel Mercelina y yiu,Tito Wanga y famia, Marlon 

Wanga y famia, Roy wanga , Willy Wanga, Olvin Wanga, 

Raymond Wanga, Robert Wanga, Francis Wanga, 

Angelo Wanga y famia 

Nietanan: Lisandra y Micheline Domacasse 

Tio yTanta 

Sua: PhillipThode 

Cuñanan: Maria Deluvio y famia, Ritha Thode y yiunan 
Sobrino y sobrinanan, prima y primonan, amigonan, 
bisiñanan, ex- coleganan di Arubaanse Wegenbouw y 
demas famianan y conocirnan. 

Famianan: Mercelina,Thode, Verginie, Craane, 
Abrahamz, Wanga. 

Famianan ta jama danki na tur cu di un forma of otro a 
juda den su temporada di malesa. 

Ta pidi disculpa si den nos tristesa, nos por a lubida 
algun famia. 

Ta invita tur famia, amigo bisiña y conocirnan pa asisti 

na acto di entiero cual ta tuma lugar na Aruba 

Diabierna, 1 nov 2019 

Lugar: Iglesia Evangelista Oranjestad 

Orario: condolencia 1-3/ 3-4 sirbishi di despedida 

Pa despues sali pa su ultimo lugar di sosiego na 

Santana na Sabana Basora 


di maltrato 

Debl cu n’e momento ey, ainda Po- 
lis no por a scucha e vlctima y no 
tabatin suficiente indicacion cu e ta 
sospechoso y kico realmente a pasa, 
a laga e hómber aki bay. 
Continuando cu e investigacion den 
e oranan cu a sigui y despues cu a 
logra interogá e vlctima, riba órdo 
di Fiscal di Ministerio Publico a de- 
tené e hómber aki como sospechoso 
den e caso di maltrato aki. Investig- 
acion den e caso ta continuá. 


Kaso di hinkamentu. 
Departamentu di Komunikashon i 
Prevenshon 

SIRBII PROTEHÁ 
Djaweps 31 di óktober 2019 al- 
rededor di 00.31’or di mardugá, 
Sentral di Polis a risibl notifi- 
kashon ku tin un dama ku ta 
pidi yudansa riba Kaminda Mgr. 
Dr Amado Romer. 

Mesora a dirigi un unidat na e 
sitio i na su yegada, polis a topa 
ku un dama ku un hinká na su 
pechu i tabata sangrando bas- 
tante. 

Ambulans ku a presentá na e 
sitio, a transportá e dama vlkti- 
ma pa poliklinika di SEHOS pa 
tratamentu médiko. 
Investigashon den e kaso aki ta 
kontinuá. 

E unico corant GRATIS 


Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 



LiKe nos riba facebooK 

Keda “up to date” y MKe nos riba facebooK 
www.facebooK.com/awemainta 




Subi riba nos website 


www.awemainta.com 

